**Πόροι ΟΕΒ και οικονομικές υποχρεώσεις ωφελουμένων**

Οι οικονομικοί πόροι των ΟΕΒ καθορίζονται από το νομοθετικό πλαίσιο λειτουργίας τους (Άρθρο 15, ν.δ. 3881/1958) και έχουν τη μορφή στρεμματικών εισφορών (Άρθρο 10 § 2, ν.δ. 3881/1958) που καθορίζονται βάσει της αρχής της ανταποδοτικότητας ανάμεσα στην ωφέλεια και το κόστος της αντίστοιχης παρεχόμενης υπηρεσίας (αρ. 5 του από 13-9-59 β.δ.).

Άρθρο 15 του Ν.Δ. 3881/58

Πόροι Ο.Ε.Β.

1. Πόροι των Ο.Ε.Β. είναι αι κατά το άρθρ. 10 στρεμματικαί εισφοραί και τέλη, τα αρδευτικά τέλη ή το αντίτιμον χρήσεως αρδευτικού ύδατος, τα κατά την παρ. 1ε΄ του άρθρ. 14 μισθώματα και δικαιώματα, το προϊόν δανείων του Δημοσίου ή ετέρων πιστωτικών Ιδρυμάτων, ως και παν άλλο προβλεπόμενον υπό του Καταστατικού αυτών έσοδον.

2. Αι στρεμματικαί εισφοραί και τα τέλη, επιβαλλόμενα υπό των Ο.Ε.Β., εισπράττονται υπό των αρμοδίων οργάνων αυτών απ’ ευθείας ή κατά τα εν άρθρ. 10 παρ. 4 καθοριζόμενα, εν υπερημερία εφαρμοζομένων των διατάξεων περί εισπράξεως δημοσίων εσόδων.

Άρθρο 10 του Ν.Δ. 3881/58

Οικονομικαί υποχρεώσεις ωφελουμένων

1. Η συμμετοχή των φυσικών ή νομικών προσώπων των οπωσδήποτε ωφελουμένων εκ των έργων και τας δαπάνας τούτων συνιστάται εις:

α) την εξ ιδίων πόρων καταβολήν των μη καλυπτομένων δι’ επιδοτήσεων και δανείων δαπανών κατασκευής των έργων,

β) την καταβολήν των κεκανονισμένων εισφορών και δόσεων προς εξόφλησιν των συναφθέντων δια την κατασκευήν των έργων δανείων,

γ) την καταβολήν εξ ολοκλήρου των ετησίων δαπανών λειτουργίας, συντηρήσεως και διοικήσεως των έργων, τηρουμένων και των διατάξεων της παρ. 4 του άρθρ. 6.

2. Αι κατά την προηγουμένην παράγραφον υποχρεώσεις κατανέμονται κατά περίπτωσιν μεταξύ των ωφελουμένων, άνευ των διατυπώσεων του άρθρ. 46 του από 19/12/1955-22/1/56 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί προσόδων των Δήμων και Κοινοτήτων» και καταβάλλονται υπό μορφήν στρεμματικών εισφορών ή τελών, ή και υπό μορφήν αντιτίμου χρήσεως αρδευτικού ύδατος, εφ’ όσον δια την τελευταίαν περίπτωσιν συντρέχουν ειδικοί λόγοι. Αι σχετικαί λεπτομέρειαι καθορισθήσονται δια Β.Δ/τος, εκδιδομένου προτάσει του Υπουργού Γεωργίας, κατόπιν γνωματεύσεως του Κεντρικού Γνωμοδοτικού Συμβουλίου της Υ.Ε.Β.

3. Η κατανομή και επιβολή των κατά την προηγουμένην, παράγραφον υποχρεώσεων ανήκει εις την αρμοδιότητα των Ο.Ε.Β. ή εν ελλείψει, αδυναμία ή δυστροπία τούτων εις την Υ.Ε.Β.

**Ανταποδοτικότητα των τελών**

Α. Στην υπ’ αριθμ. πρωτ.: 159875/3954/1877/16-6-1977 **ΑΠΟΦΑΣΗ του Υπουργού Γεωργίας**, στην Ενότητα Ι.Β., παράγρ. 1.β αναφέρεται το εξής:

1. **Επιβάλλεται στρεμματική εισφορά που περιλαμβάνει:**

**β. Τις δαπάνες διοικήσεως, λειτουργίας και συντηρήσεως των αρδευτικών δικτύων, που κατανέμονται σ’ ολόκληρη την έκταση η οποία μπορεί να αρδευθεί (αρδεύσιμη) απ’ αυτά, ανεξάρτητα από το αν ο παραγωγός αρδεύει ή όχι τον αγρό του**».

Ανεξάρτητα, δηλαδή, αν ποτίζει ή όχι κάποιος που το αγρόκτημά του βρίσκεται μέσα στην αρδεύσιμη έκταση πληρώνει τέλη.

Β. Στο άρθρο 35, παράγρ. 2 του ισχύοντος Καταστατικού μας, αναφέρεται:

«1. Η συμμετοχή κάθε μέλους στις δαπάνες του Οργανισμού κανονί­ζεται με εισφορές ή τέλη που επιβάλλονται από τη Γενική Συνέλευση, ανάλογα με την ωφέλεια που προέκυψε στην γεωργική έκταση που κατέ­χει αυτός και από τις επιβαρύνσεις των έργων που εξυπηρετούνται από την ωφέλεια αυτή.

2. Το ποσό, ο χρόνος και ο τρόπος της πληρωμής των εισφορών ή τε­λών καθορίζονται με απόφαση της Γενικής Συνελεύσεως».

Άρθρο 10, παράγραφος 1, εδάφιο γ), του Ν. 3881/1958.

Άρθρο 1

**Οικονομικαί υποχρεώσεις ωφελουμένων**

1. Η συμμετοχή των φυσικών ή νομικών προσώπων των οπωσδήποτε ωφελουμένων εκ των έργων εις τας δαπάνας τούτων συνίσταται εις:

α) …

β) …..

γ) **την καταβολήν εξ ολοκλήρου των ετησίων δαπανών λειτουργίας, συντηρήσεως και διοικήσεως των έργων, τηρουμένων και των διατάξεων της παραγράφου 4 του άρθρου 6**.

2. **Αι κατά την προηγουμένην παράγραφον υποχρεώσεις κατανέμονται κατά περίπτωσιν μεταξύ των ωφελουμένων**, άνευ των διατυπώσεων του άρθρου 46 του από 19/12/1955-22/1/56 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί προσόδων των Δήμων και Κοινοτήτων» **και καταβάλλονται υπό μορφήν στρεμματικών εισφορών ή τελών**, ή και υπό μορφήν αντιτίμου χρήσεως αρδευτικού ύδατος, εφ’ όσον δια την τελευταίαν περίπτωσιν συντρέχουν ειδικοί λόγοι.

3. **Η κατανομή και επιβολή των κατά την προηγουμένην παράγραφον υποχρεώσεων ανήκει εις την αρμοδιότητα των Ο.Ε.Β**. ή εν ελλείψει, αδυναμία ή δυστροπία τούτων εις την Υ.Ε.Β.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Άρθρο 6, παράγραφος 4, του Ν. 3881/1958.

Άρθρο 6

Αρμοδιότης και ευθύνη

εκτελέσεως, συντηρήσεως και λειτουργίας των έργων

4. **Αι μετά την λήξιν του σταδίου κατασκευής δαπάναι λειτουργίας, συντηρήσεως και διοικήσεως των έργων ή αυτοτελών τμημάτων αυτών βαρύνουν εξ ολοκλήρου τους ωφελουμένους**, εν ελλείψει δε επαρκείας των σχετικών πόρων αι δαπάναι συντηρήσεως και λειτουργίας των έργων Α΄ και Β΄ τάξεως κατά την περίοδον αναπτύξεως της περιοχής δύνανται δι’ αποφάσεως του Υπουργού Γεωργίας, μετά γνώμην του κεντρικού Γνωμοδοτικού Συμβουλίου Εγγειοβελτιωτικών Έργων, να καταβληθούν παρά του κράτους και να ενσωματωθούν εν μέρει ή εν όλω εις τας δαπάνας κατασκευής των έργων.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*